Birger Nygaard-Østby

Birger Nygaard-Østby (1904–1977) var en norsk tannlege som ble kjent for sine eksperimentelle rotfyllinger og som Odontologisk Forskningsinstitutts første direktør.

 Foreldre 
Han var sønn av Anton Østby og Kristine Nygaard. Faren var stasjonsmester.

 Utdannelse og ekteskap 
Birger Nygaard-Østby var utdannet ved Statens Tannlægeinstitutt i 1927 og giftet seg 1932 med Elsa Hoff (1907–1977).

 Karriere 

 Før krigen 
Etter noen år med privat praksis på Vinderen i Oslo, ble han assistent hos professor Immanuel Ottesen (1874–1955) ved Norges Tannlegehøyskole og innledet banebrytende forskning knyttet til rotfylling og betennelse som i 1939 ga ham en doktorgrad fra Universitetet i Oslo. Doktorgradsavhandlingen var delvis basert på et samarbeid med den tsjekkiske odontologen Karl Häupl (1893–1960), som hadde virket i Norge fra 1923 til 1934.Karl Häupl  i Atterwiki. Han var den tredje tannlegen med doktorgrad i landet før den andre verdenskrig.Leif Arne Heløe, Fra tanntrekker til helsearbeider. Et tilbakeblikk på framveksten av tannlegeprofesjonen i Norge i Michael, 7:351–62, 2007. De andre var Guttorm Toverud (1896–1969), også kjent som «barnetannpleiens far»,Reidun Stenvik, Guttorm Toverud i Store norske leksikon. og Ingjald Reichborn-Kjennerud (1901–81), sønn av medisinalhistoriker Ingjald Reichborn-Kjennerud (1865–1949).Ingjard Reichborn-Kjennerud i lokalhistoriewiki.no.

 Etter krigen 
Fra 1946 til 1951 var han visepresident og deretter president i Den norske tannlegeforening (1949–1951). Han var den første direktøren for Odontologisk Forskningsinstitutt, som ble etablert med støtte fra fra Norges almenvitenskapelige forskningsråd (NAVF), og innviet i 1951.

Etter en reise til Kina utga han i 1973 ei bok om akupunktur.

 Bibliografi 



 Ærestitler og utmerkelser 
Foruten å være æresdoktor ved Göteborgs universitet ble han i 1971 utnevnt til ridder av 1. klasse av St. Olavs Orden.Frithjof Ramm von der Fehr, Birger Nygaard-Østby i Store norske leksikon.

 Referanser 

Eksterne lenker
 Birger Nygaard-Østby - Store norske leksikon
 Birger Nygaard-Østby - Norsk biografisk leksikon

Kategori:Norske tannleger
Kategori:Alumni fra Universitetet i Oslo
Kategori:Riddere av 1. klasse av St. Olavs Orden
Kategori:Personer fra Larvik kommune
Kategori:Æresdoktorer